Povex

Považský Express, nezávislý týždenník. Vychádzal v rokoch 1990 - 1991. Na stránkach od začiatku uverejňoval komiks, aj keď trochu nezvyklým spôsobom. Veľkosťou bol asi formátu A6 a v strede bol delený na dvojstranu. Takže pol komiksu bolo na jednej strane a polovica na druhej strane, čo bolo pre novinový formát dosť neobviklé. Od prváho čísla vychádzali komiksy Muche Málike od J. Ničíka a Záchranná akcia od Fera Mráza. Po skončení týchto dvoch komiksoch prišla rada na Martinu Pilcerovú a jej IQ test, ktorý bol podľa poviedky Dimitrija Bilenkina. Druhým komiksom bola Korytnačka Tortila, Vlada Javorského. V čísle 21/90 začal vychádzať komiks Mafia oD R.Kmetíka. Toto bolo posledné číslo Považského Expresu. Od čísla 22/90 sa premenoval na Nový Povex magazím a mal dvojité číslovanie. Skončením komiksov Korytnačka Tortila a Mafia prichádza na radu Garaj s komiksom Ako sme mali Draka. Od čísla 14/91 uverejňovali komiks podľa J.Londona, Koniec poviedky. Kreslil a písal Ľ. Lenko. Číslom 21/91 prišla rada na komiks O lakomom kamarátovi od neznámeho autora. Posledným komiksom v Povexe bol Malý princ od R.Kmetíka. V roku 1991 končí svoju existenciu nezávislý týždenník Povex.